
	Comisia pentru buget, finanţe şi bănci
	
	Bucureşti,        
Nr. 22/ 156/ 20.04.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunuri imobile proprietate a debitorilor, cu care comisia noastră a fost sesizată în fond cu adresa Biroului Permanent nr. PL.120 din 7 aprilie 2010.
	PREŞEDINTE,

Ştefan Viorel


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/156/20.04.2010


RAPORT 
asupra propunerii legislative privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunuri imobile
 proprietate a debitorilor
Cu adresa nr.PL.x. 120 din 7 aprilie 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu  propunerea legislativă privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunuri imobile  proprietate a debitorilor.
La întocmirea raportului s-au avut în vedere punctul de vedere negativ al Guvernului şi avizul negativ al Consiliului Legislativ, trimis cu adresa nr.1201/19.10.2009.
Propunerea legislativă are ca obiect de reglementare stabilirea  unor măsuri privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Finanţelor Publice prin trecerea în proprietatea publică a statului a unor bunuri imobile proprietate a debitorilor.

În urma analizei propunerii legislative de către membrii comisiei, s-a propus respingerea acesteia, deoarece:

Menţionăm că, în prezent, această modalitate de stingere se regăseşte în cuprinsul Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare, în cadrul Cap.XII- Stingerea creanţelor fiscale prin alte modalităţi la art.175 referitor la “Darea în plată.”
Potrivit alin.(1) al art.175: “Creanţele fiscale administrate de Ministerul Economiei şi Finanţelor prin Agenţia naţională de Administrare Fiscală, cu excepţia celor cu reţinere la sursă şi a accesoriilor aferente acestora, precum şi creanţelor bugetelor locale pot fi stinse, la cererea debitorului, oricând, cu acordul creditorului fiscal, prin trecerea în proprietatea publică a statului sau, după caz, a unităţii administrativ-teritoriale”.
În iniţiativa legislativă se stipulează abrogarea dispoziţiilor Ordinului ministrului finanţelor publice nr.656/2004  privind aprobarea procedurii de stingere a creanţelor reprezentând impozite, taxe şi alte venituri datorate bugetului de statşi/sau a creanţelor reprezentând contribuţii sociale administrate de Ministerul Finanţelor Publice prin trecerea în proprietate publică a statului a unor bunuri imobile supuse executării, care deja au fost abrogate prin Ordinul ministrului economiei şi finanţelor nr.486/2007 şi care reprezentau, de asemenea, norme date în aplicarea art.175 din Ordonanţa Guvernului nr.92/2003.
Conform art.6 din Legea nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, proiectul de act normativ trebuie să instituie reguli necesare, suficiente şi posibile care să conducă la o cât mai mare stabilitate şi eficienţă legislativă.
Totodată, apreciem că adoptarea unei legi cu obiect de reglementare similar cu cel al Ordonanţei Guvernului nr.92/2003, Cap.XII - Stingerea creanţelor fiscale prin alte modalităţi la art.175 referitor la “Darea în plată”, instituie paralelism legislativ, ceea ce contravine prevederilor Legii nr.24/2000.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 30 deputaţi, din totalul de 35 membri ai comisiei.
Raportul comisiei a fost adoptat cu unanimitate  de voturi.
               Senatul a respins propunerea legislativă în şedinţa din data de 29 martie 2010, în calitate de primă Cameră sesizată.
În urma dezbaterii propunerii legislative privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunuri imobile  proprietate a debitorilor, în şedinţa din data de 20 aprilie 2010, comisia propune respingerea  proiectului de lege.
	PREŞEDINTE,

Ştefan Viorel
	SECRETAR,

Iuliu Nosa


Consilier parlamentar:
Luminiţa Ghiorghiu

